Държавен вестник, бр. 66, 2015 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  66
(3) Държавен фонд „Земеделие“ – Разпла-
щателна агенция, или Министерството на 
земеделието и храните предоставя заверено 
копие от всяка заповед за командировка 
или за участие в комисии по ал. 1, т. 4 на 
Секретариата не по-късно от 5 работни дни 
от нейното издаване. 
Г л а в а  ш е с т а
ИЗПЛАЩАНЕ НА ФИНАНСОВАТА 
ПОМОЩ
Раздел I
Изплащане на помощта за дейности, обект 
на обществена поръчка
Чл. 12. (1) Ползвателят на помощта или 
упълномощено от него длъжностно лице по-
дава заявка за плащане по образец, утвърден 
от изпълнителния директор на ДФЗ – РА, в 
Централното управление (ЦУ) на ДФЗ не 
по-късно от 25 работни дни след датата на 
одобрение на изпълнението на цялата дейност 
или на част от нея.
(2) Допустимо е ползвателят на помощта 
да подаде заявка за плащане за извършване 
от ДФЗ – РА, на предварителна проверка на 
разходите, без да се представят документи, 
доказващи извършено плащане към изпълни-
теля. В този случай се прилагат документи 
съгласно приложение № 4 (т. 1 до 5).
(3) Документите се представят в оригинал 
(където е приложимо) и копие, заверено от 
лицето по ал. 1 в присъствието на експерт 
на ДФЗ – РА.
(4) Документите по ал. 1 се представят 
на български език. Когато оригиналният 
документ е на чужд език, той трябва да бъде 
придружен с превод на български език, извър-
шен от заклет преводач, а когато документът 
е официален по смисъла на Гражданския 
процесуален кодекс – да бъде легализиран 
или с апостил. Когато държавата, от която 
произхожда документът, е страна по Конвен-
цията за премахване на изискването за лега-
лизация на чуждестранни публични актове, 
съставена на 5 октомври 1961 г. в Хага (обн., 
ДВ, бр. 45 от 2001 г.; попр., бр. 17 от 2014 г.), 
ратифицирана със закон (обн., ДВ, бр. 47 от 
2000 г.; изм., бр. 30 от 2013 г.), и между нея и 
Република България има договор за правна 
помощ, освобождаващ документите от лега-
лизация, документът трябва да е представен 
съгласно режима на двустранния договор. 
Чл. 13. (1) Държавен фонд „Земеде-
лие“ – Разплащателна агенция, извършва 
преглед за окомплектованост на документите 
по чл. 12, ал. 1 в присъствието на ползвате-
ля на помощта или упълномощено от него 
длъжностно лице. 
(2) В случай на неокомплектованост на 
документите ДФЗ – РА, връща документите на 
ползвателя с копие от протокола от проверката 
и дава 10-дневен срок за отстраняването им. 
(3) След отстраняване на констатираните 
пропуски в срока по ал. 2 ползвателят има 
право отново да подаде заявка за плащане. 
(4) След приемане на документите за пла-
щане ползвателят получава уникален иден-
тификационен номер на заявката.
Чл. 14. (1) В срок до един месец от подаване 
на заявката за плащане ДФЗ – РА:
1. извършва административни проверки на 
представените документи, заявените данни и 
други обстоятелства, свързани със заявката 
за плащане;
2. може да извърши проверка на място за 
установяване на фактическото съответствие 
с представените документи, като:
а) проверката на място се извършва в 
присъствието на получателя, упълномощен 
негов представител или служител;
б) след приключване на проверката на място 
служителят на ДФЗ – РА, представя прото-
кола с резултатите от проверката за подпис 
на лицето по буква „а“, което има право да 
напише в протокола обяснения и възражения 
по направените констатации;
в) след приключване на проверката на 
място, ако е установено несъответствие, на 
ползвателя на помощта или упълномощен 
негов представител се изпраща копие от 
протокола по буква „б“; 
г) в срок до 10 работни дни от получава-
нето на протокола за проверката на място 
получателят може да направи възражения и 
да даде обяснения по направените констатации 
пред изпълнителния директор на ДФЗ – РА;
3. одобрява или мотивирано отказва из-
плащането на финансовата помощ; 
4. изплаща одобрената финансова помощ; 
5. изготвя и изпраща уведомително писмо 
за извършеното плащане до получателя.
(2) В случай на непълнота и неяснота на 
заявените данни и посочените факти ЦУ на 
ДФЗ – РА, уведомява писмено получателя, 
който в срок до 15 работни дни от деня на уве-
домяването може да отстрани констатираните 
непълноти или неясноти чрез представяне на 
допълнителни и/или нови документи.
(3) Срокът по ал. 1 се удължава в следните 
случаи:
1. когато е изпратено писмо за отстраня-
ване на нередовности или по дадена заявка 
за плащане е необходимо становище на други 
органи или институции – със срока за полу-
чаване на отговор;
2. със заповед на изпълнителния директор 
на ДФЗ – РА, когато в резултат от дейностите 
по ал. 1 са събрани документи и/или инфор-
мация, които създават съмнение за нередност;
3. когато е изпратено писмо за определяне 
размера на допустимите разходи в случаите